laion/Wikipedia-Exotic huggingface dataset:
Pauliine

Pauliine on naisenimi. 2019. aasta seisuga oli see Eestis esinemissageduselt 1094. naisenimi. 1. jaanuari 2019 seisuga oli Eestis eesnimi Pauliine 52 naisel. Pauliine Koskelo, Soome jurist ... Pauline https://web.archive.org/web/20200805220005/https://www.stat.ee/public/apps/nimed/PAULIINE (vaadatud 10.06.2019) Pauliine statistikaameti andmebaasis
Pauline

Pauline on naisenimi. 2019. aasta seisuga oli see Eestis esinemissageduselt 1070. naisenimi. 1. jaanuari 2019 seisuga oli Eestis eesnimi Pauline 54 naisel. Pauline Bonaparte Pauline Palmeos ... Pauliine https://www.stat.ee/public/apps/nimed/Pauline[alaline kõdulink] (vaadatud 10.06.2019) Pauline statistikaameti andmebaasis
Põitse

Põitse (1997. aastani Pöitse) on küla Saare maakonnas Muhu vallas. Maa-amet, vaadatud 21.11.2020. Statistikaameti statistika andmebaas, vaadatud 19.09.2024. Eesti haldus- ja asustusjaotuse klassifikaator, vaadatud 9.06.2014.
PIA

PIA võib tähendada järgmist: lennuettevõtte Pakistan International Airlines ICAO-kood Pia võib tähendada järgmist: Pia (eesnimi) Pia vald
Pia (eesnimi)

Pia on naisenimi. 2019. aasta seisuga oli see Eestis esinemissageduselt 958. naisenimi. 1. jaanuari 2019 seisuga oli Eestis eesnimi Pia 66 naisel. Pia Fraus Pia Hanslep ... https://www.stat.ee/public/apps/nimed/Pia[alaline kõdulink] (vaadatud 10.06.2019) Pia statistikaameti andmebaasis
Harilik punavärvik

Harilik punavärvik (Rubia tinctorum, tõlge ladina keelest 'värvalite punane'), ka krapp on punavärviku perekonda madaraliste sugukonda kuuluv mitmeaastane rohttaim. Värvitaimena kasutatud juba alates vanaajast, punast värvi saadakse taime risoomist. Eestis looduslikult ei kasva, kuid on võimalik kasvatada aedades. Harilik punavärvik on suvihaljas mitmeaastane rohttaim, kasvab 50–100 cm kõrguseks. Taim on hemikrüptofüüt ehk teisisõnu elab ta ebasoodsa aastaaja üle vahetult maapinna lähedal asuvate pungade najal, samas kui taime maapealne osa närbub ja kasvab hiljem uuesti. Munajaselliptilised kuni munajassüstjad lehed on 3–11 cm pikad ja 0,8–2,5 cm laiad, paiknevad männaseliselt 4–7-kaupa varre ümber. Taim ronib varrekantidel ja lehtedel asuvate allasuunatud karvakeste abil. Risoom võib olla enam kui meetripikkune ja kuni 12 mm jäme. Õied on väikesed, 3–5 mm läbimõõduga, viie kahvatukollase kroonlehega ja koos tihedates kobarates. Õitseb juunist augustini, viljad on väikesed 4–6-millimeetrise läbimõõduga punased kuni mustad marjad. Kromosoomiarv on 2n = 66. Krapipunane Krapplakk http://loodusvarvid.blogspot.com/2008/03/krapp-vi-madarabout-madder.html "arhiivikoopia". Originaali arhiivikoopia seisuga 23. aprill 2019. Vaadatud 11. juuni 2019.{{cite web}}: CS1 hooldus: arhiivikoopia kasutusel pealkirjana (link) Harilik punavärvik andmebaasis eElurikkus Valik taimi värviaeda ehk ...
Päelda

Päelda on küla Saare maakonnas Muhu vallas. Küla asub Viira–Nõmmküla tee ääres. Päeldas asub Muhu saare kõrgeim punkt, ligikaudu 25 meetrit üle merepinna ulatuv Sepa mägi. Sinna juurde jääb ka Sepamäe kalmistu. Eesti külade loend Maa-amet, vaadatud 21.11.2020. Statistikaameti statistika andmebaas, vaadatud 18.09.2024. Eesti haldus- ja asustusjaotuse klassifikaator, vaadatud 9.06.2014. Ülo Rehepapi kogutud Päelda ajalugu
Viktor Botškov

Viktor Botškov (vene keeles Виктор Михайлович Бочков, valgevene keeles Віктар Міхайлавіч Бачкоў; 11. november 1900 – 2. august 1981) oli valgevene rahvusest Nõukogude sõjaväelane ja jurist, NSV Liidu prokurör 1940–1943.
Grigori Safonov

Grigori Nikolajevitš Safonov (vene keeles Григорий Николаевич Сафонов; 26. oktoober (vkj. 13 oktoober) 1904 – 1972) oli vene jurist, NSV Liidu peaprokurör 1948–1953.
Konstantin Goršenin

Konstantin Petrovitš Goršenin (vene keeles Константин Петрович Горшенин; 10. juuni 1907 Alatõr – 27. mai 1978 Moskva) oli vene jurist, NSV Liidu peaprokurör 1943–1946. Alates 5. veebruarist 1948 kuni 31. maini 1956 oli Konstantin Goršenin Nõukogude Liidu justiitsminister. Soviet Union. Ministries rulers.org
Roman Rudenko

Roman Andrejevitš Rudenko (vene keeles Роман Андреевич Руденко; 7. august 1907 – 23. jaanuar 1981) oli vene jurist, NSV Liidu peaprokurör 1958–1981.
Aleksandr Rekunkov

Aleksandr Mihhailovitš Rekunkov (vene keeles Александр Михайлович Рекунков; 27. oktoober 1920 – 23. mai 1996 Moskva) oli vene jurist, NSV Liidu peaprokurör 1981–1988.
Venemaa rahandusministeerium

Venemaa Föderatsiooni Rahandusministeerium (vene keeles Министерство финансов Российской Федерации) on Venemaa Föderatsiooni valitsusasutus, mis korraldab riigi rahanduspoliitikat. 16. detsembrist 2011 on asutuse juht rahandusminister Anton Siluanov. Venemaa rahandusministeeriumil on järgmised osakonnad: üldosakond eelarveosakond maksu- ja tollitariifi poliitika osakond riigivõla ja riigivarade osakond fiskaalpoliitika osakond regionaaleelarvete osakond auditi- ja raamatupidamisosakond juriidiline osakond riigikaitse ja sisejulgeoleku valdkondade eelarvete osakond administratiivosakond sotsiaalvaldkonna ja teadussfääri eelarve osakond riigihalduse, avaliku teenistuse ja kohtute eelarve osakond pikaaegse eelarve planeerimise osakond
Venemaa majandusarenguministeerium

Venemaa Föderatsiooni Majandusarenguministeerium (vene keeles Министерство экономического развития Российской Федерации või Минэкономразвития России) on Venemaa Föderatsiooni valitsusasutus, mis korraldab riigi majanduspoliitikat. 21. jaanuarist 2020 on asutuse juht majandusarenguminister Maksim Rešetnikov.
Mihhail Pankratjev

Mihhail Ivanovitš Pankratjev (vene keeles Михаил Иванович Панкратьев; 4. november 1901 – 23. september 1974) oli vene jurist, NSV Liidu prokurör 1939–1940.
Saskia Kask

Saskia Kask (sündinud 13. jaanuaril 1978) on Eesti riigiametnik, jurist. 13. detsembril 2018 nimetas justiitsminister ta Põhja ringkonnaprokuratuuri juhtivprokuröriks määratud ajaks alates 1. jaanuarist 2019 kuni 31. detsembrini 2023. Põhja ringkonnaprokuratuuri juhtivprokurör juhib tervet Põhja ringkonnaprokuratuuri. Varem oli ta Põhja ringkonnaprokuratuuri esimese osakonna, s.o narko-, organiseeritud ja raskete kuritegude osakonna vanemprokurör (juhataja). Saskia Kase avaliku teenistuse ja prokuröri staaž 31. detsembri 2018 seisuga on 15 aastat 4 kuud ja 28 päeva. Ta oli 1990. aastatel menusaate "Kooli TV" üks saatejuhte. 1990 juhtis ta ETV saadet "Tere hommikust!"[viide?] Juunis 2021 abiellus ta Priit Kuusega. Justiitsminister Urmas Reinsalu 13.12.2018 käskkiri nr 230-k. Riigiprokurör Evestuse võimalik mantlipärija on juba teada Õhtuleht, 7. detsember 2018. Priit Kuusk leidis enda kõrvale tuntud prokuröri: suhe algas koroonaepideemia ajal, Kroonika, 6. november 2020 Teleajakirjanik Priit Kuusk abiellus tuntud prokuröriga, pulmapidusid peeti läbi suve, Kroonika, 16. september 2021 Prokurör Saskia Kask: iga kannatanu kuulatakse ära Eesti Päevaleht, 10. aprill 2019
Ivan Akulov

Ivan Aleksejevitš Akulov (vene keeles Иван Алексеевич Акулов; 24. aprill (vkj. 12. aprill) 1888 Peterburi – 30. oktoober 1937 Moskva) oli Nõukogude partei ja riigitegelane, NSV Liidu prokurör 1933–1935. Ivan Akulov arreteeriti 23. juulil 1937. 29. oktoobril 1937 mõistis Nõukogude Liidu Ülemkohtu sõjakolleegium Ivan Akulovi kontrrevolutsioonilises sõjalises vandenõus süüdistatuna surma. Kohtuotsus viidi täide 30. oktoobril 1937. Ivan Akulov rehabiliteeriti postuumselt 18. detsembril 1954. Kommunistliku partei liikmelisus taastati 27. mail 1955. Акулов Иван Алексеевич Российское информационное агентство Рустим. Vaadatud 10. augustil 2024
Pärase

Pärase on küla Saare maakonnas Muhu vallas. Külas asub Tondikivi ja Moaljakivi. Eesti külade loend Maa-amet, vaadatud 21.11.2020. Statistikaameti statistika andmebaas, vaadatud 18.09.2024. Eesti haldus- ja asustusjaotuse klassifikaator, vaadatud 9.06.2014.
Sits

Sits on ühekordsest kraaslõngast labase sidusega puuvillane kangas, tavaliselt trükimustriline. Batistist tugevam ning bjassist ja kalingurist õhem, ruutmeeter sitsi kaalub umbes 100 grammi. Kangas on India päritolu. Teistes keeltes tuntud nimetustega calico, chintz, printed cotton, Ameerikas ka muslin. Chintz (inglise keelde laenatud hindikeelne sõna, tõlkes 'mustriliseks tehtu') tähendas algselt värvimismenetlust. Algselt märkis nimetus puuvillast või linast suuremustrilist mööblikangast, mis oli aastail 1700–1860 populaarne materjal kardinateks ja voodieesriieteks, lapitehnikaks või mööblikatteks. Sageli vahatati kanga pind vaiguga, mis aitas hoiduda plekkidest ja mustusest, kuid oli välja pestav. Kontekstis, kus sitskanga kohta on kasutatud paralleelselt sõnu chintz ja calico, tähendab chintz suuremustrilist ja calico väikesemustrilist sitsiriiet. Toile de Jouy Musliin Kalingur A. Tervonen. Kangad. Argo, 2016 L. Laansalu. Trükitud sitsikangas kui moekaup 1850-1920 ja selle kasutus lapitekkides. TÜ VKA, 2014 Liina Laansalu. Trükitud sitsikangas kui moekaup 1850-1920 ja selle kasutus lapitekkides. Lõputöö. TÜ Viljandi Kultuuriakadeemia, 2014 Fascinating Textiles: the Origins of Chintz
Sebilj

Sebilj on osmanite stiilis purskkaev, mis asub Sarajevo linnasüdames Baščaršija väljakul. Esialgse purskkaevu lasi 1753. aastal ehitada Mehmed Paša Kukavica. 1891. aastal teisaldas selle austria arhitekt Alexander Wittek oma praegusesse asukohta. Belgrad (1989) Novi Pazar (?) St. Louis (2014) Rožaje (2018) Chicago (2018)  Sebilj – pildid, videod ja helifailid Wikimedia Commonsis
Space Shuttle'i tahkekütuskiirendi

Space Shuttle'i tahkekütuskiirendi oli esimene tahket kütust kasutanud rakett, mida kasutati mehitatud kosmoselendudel ning kaks kiirendit tootsid Space Shuttle'i missioonidel enamiku esimesel kahel minutil vajaläinud tõukejõust. Pärast kiirendite töö lõppu, need eraldusid ja kukkusid Atlandi ookeani, kust need üles korjati ja taaskasutati. Space Shuttle'i tahkekütuskiirendid olid võimsaimad tahket kütust kasutanud raketid. Üks kiirendi tootis maksimaalselt 13800 kN tõukejõudu ehk kaks korda rohkem kui võimsaim ühe põlemiskambriga rakettmootor Rocketdyne F-1. Kiirendid kaalusid kokku 1 180 000 kg ja moodustasid enamiku Shuttle'i koguraskusest. Kiirendeid tootis esialgu Thiokol, mille hiljem ostis ATK. Esialgu korjas kiirendeid ookeanist üles Pratt & Whitney allüksus USBI ning hiljem võttis kiirendite korje üle United Space Alliance. Space Shuttle'i programmi vältel kasutati 270 tahkekütuskiirendit ning ookeanist korjati üles kõik peale nelja. Kaks kiirendit hävisid missioonil STS-4, kui langevarjude rikke tõttu kukkusid kiirendid merre ja läksid põhja ning ülejäänud kaks hävitas Challengeri katastroofi ajal ohutusohvitser. Space Shuttle'i programmi viimasel missioonil STS-135 kasutatud kiirendid sisaldasid detaile, mis olid lennanud programmi esimesel missioonil STS-1. "Space Shuttle Solid Rocket Boosters". NASA. Originaali arhiivikoopia seisuga 6. aprill 2013. Vaadatud 11. juunil 2019. National Aeronautics and Space Administration (2011). Wings in Orbit: Scientific and Engineering Legacies of the Space Shuttle 1979-2010. Goverment Printing Office. Lk 5. "One year on – Review notes superb performance of STS-135's SRBs". NASA Spaceflight. Vaadatud 11. juunil 2019. "Booster stacking finished for final shuttle flight". Spaceflight Now. Vaadatud 11. juunil 2019.
Ali Paša mošee

Ali Paša mošee on Sarajevos aastatel 1560–1561 valminud mošee, mille annetas Osmanite riik Bosnia ejaleti endise kuberneri Sofu Hadım Ali Paša mälestuseks pärast tema surma 1560. aasta septembris.
Muslihudin Čekrekčija mošee

Muslihudin Čekrekčija mošee on Sarajevos teine vanim mošee, mis valmis 1526. aastal Baščaršija lähedal.
Bellatrix

Bellatrix (ka γ Orionis, Gamma Orionis, Gamma Ori, γ Ori) on heleduselt Orioni tähtkuju kolmas ja tähistaeva 27. täht. See on massiivne täht, mille mass on Päikesest 8,5 korda suurem. Tähe temperatuur on umbes 22 000 kelvinit, mis on tunduvalt kuumem kui Päikese 5778 kelvinit. Bellatrixi tähesuuruseks määrati 1963. aastal 1,64, kuid 1998. aastal avastati, et see on muutlik täht, mille tähesuurus varieerub vahemikus 1,59–1,64. Bellatrix on umbes 250 miljonit aastat vana ja asub Maast 250 valgusaasta kaugusel. "Star Facts: Bellatrix". Astronomy Trek. Vaadatud 11. juuni 2019.
Hippolytus (vastupaavst)

Hippolytus (170 Rooma – 235 Sardiinia) oli presbüter, teoloog, märter, esimene vastupaavst aastail 217–235.
Čobanija mošee

Čobanija mošee on enne 1565. aastat rajatud mošee Sarajevos.
Istiklali mošee

Istiqlali mošee on Sarajevo üks suurimad mošeesid. See rajati 2001. aastal ja nimetati samanimelise mošee järgi Jakartas. Nimi tähendab araabia keeles iseseisvuse mošeed. Mitteametlikult nimetavad kohalikud seda ka Indoneesia mošeeks. Mošee asub aadressil Bulevar Meše Selimovića 85. Sellel on kaks 48 meetri kõrgust minaretti.
Gazi Husrev-bei mošee

Gazi Husrev-bei mošee on Sarajevo suurim ajalooline mošee, mis rajati 1532. aastal.
Messier 46

Messier 46 (ka M46 ja NGC 2437) on Ahtri tähtkujus asuv hajusparv. Selle avastas 1771. aastal Prantsuse astronoom Charles Messier. M46 asub Maast 5500 valgusaasta kaugusel ja arvatavalt on selles üle 500 tähe. Parv on umbes 37 valgusaastat lai ja see on umbes 300 miljonit aastat vana. "Messier 46 – the NGC 2437 Open Star Cluster". Universe Today. Vaadatud 11. juuni 2019.
Kralja Fahda mošee

Fail:King Fahd Mosque Sarajevo (1).JPG Kralja Fahda mošee (bosnia keeles Džamija kralja Fahda) on Sarajevo suurim mošee, mis rajati 2000. aastal. Mošee asub Novi Gradis, kõige läänepoolsemas Sarajevo neljast omavalitsusega linnaosast. Mošee mahutab 1500 inimest.
Ferhat-Paša mošee

Ferhat-Paša mošee on 16. sajandil rajatud mošee Sarajevos.
Raegma

Raegma (1977. aastani Räegma) on küla Saare maakonnas Muhu vallas. 2000. aastal elas külas 3 inimest. 2011. aasta lõpuks elanikke ei olnud. Raegma Tondikivi Eesti külade loend Maa-amet, vaadatud 21.11.2020. Statistikaameti statistika andmebaas, vaadatud 19.09.2024. Eesti haldus- ja asustusjaotuse klassifikaator, vaadatud 9.06.2014.
2016. aasta Suurbritannia Euroopa Liidu liikmesuse referendum

2016. aasta Suurbritannia Euroopa Liidu liikmesuse referendum, tuntud ka kui ELi referendum või Brexiti referendum, oli 23. juuni 2016 Suurbritannias ja Gibraltaris toimunud referendum, milles küsiti valijaskonnalt, kas Suurbritannia ja Gibraltar peaks jääma Euroopa Liidu liikmeks või lahkuma Euroopa Liidust. Referendum toimus Euroopa Liidu referendumiseaduse 2015. ja ka 2000. aasta poliitiliste parteide, valimiste ja referendumite seaduse alusel. Rahvahääletuse tulemusel hääletas 51,9% valijaskonnast Suurbritannia ja Gibraltari lahkumist Euroopa Liidust, ja 48,1% Euroopa Liitu jäämise poolt. Kuigi referendum oli seaduslikult mittesiduv, lubas tollane valitsus selle tulemuse ellu viia ja algatas 29. märtsil 2017 ametlikku EList väljaastumise protsessi. Vahetult pärast tulemust reageerisid finantsturud negatiivselt kogu maailmas, ja David Cameron teatas, et ta astub tagasi peaministri ja konservatiivide partei liidrina, olles kampaanias edutult hääletanud. See oli esimene kord, kui rahvahääletuse tulemus oli vastuolus Ühendkuningriigi valitsuse eelistatud valikuga. Theresa Mayst sai pärast Cameroni tagasiasutumist Suurbritannia peaminister. Euroopa Liidu referendumi tulemusel seisis opositsioonipartei silmitsi ka juhtimisprobleemiga. Valimiskomisjon on karistanud kampaania rahastamise eeskirjade eiramise eest mitmeid kampaaniagruppe ja parteisid (toetavad nii puhkust kui ka jäämist), kusjuures Leave.EU-le ja BeLeave'ile määratud trahvid on piiratud komisjoni trahvide ülempiiriga. Samuti on käimas uurimine võimaliku Venemaa sekkumise kohta rahvahääletusse. BBC News 31 January 2019: "As things stand, the UK is due to leave the European Union on 29 March 2019, regardless of whether there is a deal with the EU or not."
Keisrimošee

Careva mošee ('tsaari' mošee) on Sarajevosse esimesena 1457. aastal ehitatud mošee pärast Bosnia vallutamist Osmanite riigi poolt.
Baitus Salam

Baitus Salam (eesti keeles rahukoda) on 2004. aastal Sarajevosse rajatud mošee. Seda kasutab Ahmadiyya Moslemite Jamaat Bosnias ja Hertsegoviinas. Pilte mošeest
Hadžijska mošee

Hadžijska mošee (bosnia keeles Hadžijska džamija 'palverändurite mošee') on 1561. aastal Sarajevosse rajatud mošee. Algselt nimetati seda Vekil Harači mošeeks kortermeistri järgi, kes selle ehitada lasi.
NGC 2451

NGC 2451 on Ahtri tähtkujus asuv hajusparv mille tõenäoliselt avastas Giovanni Battista Hodierna enne 1654. aastat ja John Herschel 1835. aastal. 1994. aastal avastati, et see on tegelikult kaks erinevat hajusparve, mis jäävad samasse vaatevälja ning avastus sai kinnituse 1996. aastal. Parvede nimed on NGC 2451 A ja NGC 2451 B ning need asuvad Maast vastavalt 600 ja 1200 valgusaasta kaugusel. "NGC 2451". Messier SEDS. Vaadatud 11. juuni 2019. "NGC 2477 – The Electric Guitar Cluster". Cosmic Pursuits. Vaadatud 11. juuni 2019.
Baščaršija mošee

Baščaršija mošee on mošee Bosnias ja Hertsegoviinas Sarajevos Baščaršija väljakul. Selle lasi ehitada Havedža Durak aastal 1528.
Mai Charoenpura

Mai Charoenpura (tai keeles ใหม่ เจริญปุระ; sündinud 5. jaanuaril 1969 Bangkokis) on tai laulja ja näitleja. Ta õppis Inglismaal (Farringtons School). Lauljana tegi ta debüüdi 1989. aastal. 1987 : Nang Nuan 2001 : The Legend of Suriyothai 2008 : Memory 2009 : Meat Grinder 2010 : Still 2011 : Mai ka Mam don ka don Mai Charoenpura dans le casting de La légende de Suriyothai (Télérama) Mai Charoenpura andmekogus IMDb (inglise)
Novatianus

Novatianus (suri 258) oli vastupaavst 251. aastast kuni surmani. Ta oli preester, teoloog, õpetlane ja kirjamees. Ta uuris stoikute filosoofiat. 251. aastal pühitsesid kolm piiskoppi ta paavstiks. Novatianus võttis tunduvalt rangemaid seisukohti kui tunnustatud paavst Cornelius.
Eschen

Eschen on vald Liechtensteini põhjaosas. See on rahvaarvu järgi suuruselt neljas vald Liechtensteinis. https://de.wikipedia.org/wiki/Eschen_(Liechtenstein)#cite_note-1
Hollabrunn

Hollabrunn on linn (Stadtgemeinde) Austrias Alam-Austria liidumaal, Hollabrunni ringkonna keskus, Göllersbachi jõe ääres. See asub Austria suurima veinipiirkonna Weinvierteli südames. Hollabrunni ümbrus asustati esmakordselt neoliitikumi ajal. U. 300. aastal eKr õitses üks olulisemaid La Tène kultuuri linnu Kesk-Euroopas lühikest aega Sandbergi mäe lõunanõlvadel Roseldorfis Platti küla lähedal, mõni kilomeeter Hollabrunnist loodes. Kolmanda koalitsiooni sõja ajal toimus 16. novembril 1805 lähedalasuvas Schöngrabernis lahing Joachim Murat' juhitud (kindral Nicolas Oudinot' osalusel, kes sai haavata) Napoleoni vägede ja Vene kindrali Pjotr Bagrationi (kes kaitses Kutuzovi taganemist põhja poole Austerlitzi suunas) vägede vahel. Peaaegu neli aastat hiljem, Viienda koalitsiooni sõja ajal, toimus linnas taas kaks lahingut Prantsuse ja Austria vägede vahel. Hollabrunni lahing oli arjergarditegevus, kus Wagrami lahingu järel 9. juulil 1809 võitlesid Johann von Klenau juhitud Austria VI korpus ja André Masséna juhitud Prantsuse IV korpuse elemendid. Järgmisel päeval jätkus arjergardilahing Schöngrabernis. Philipp Fleischmann Hans Hermann Groër Felix von Luschan Karl Anton Nowotny Markus Suttner Felix von Winiwarter Dr. Berta M. (Drechsel) Weber Dauersiedlungsraum der Gemeinden Politischen Bezirke und Bundesländer - Gebietsstand 1.1.2018, vaadatud 10.03.2019. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Gonzales (Texas)

Gonzales on linn Ameerika Ühendriikides Texase osariigis, Gonzalese maakonna halduskeskus. 2010. aasta rahvaloenduse järgi elas seal 7237 inimest. 2016 U.S. Gazetteer Files 2020 United States Census, vaadatud 1.01.2022.
Viini piiramine

Viini on piiratud mitmel korral: 1529 Osmanite esimene Viini piiramine: Suleiman I juhtimisel piirasid türklased edutult linna 27. septembrist kuni 14. oktoobrini 1683 Osmanite teine Viini piiramine: Kara Mustafa juhtimisel piirasid türklased edutult linna 14. juulist kuni 12. septembrini 1809 Viienda koalitsiooni sõda: Prantsuse väed piirasid linna 12. mail ning Viin alistus järgmisel päeval 1945 Viini ründamine: Nõukogude väed ründasid õnnestunult linna 16. märtsist kuni 15. aprillini
NGC 6397

NGC 6397 (ka Caldwell 86) on kerasparv, mis asub Altari tähtkujus. See asub Maast umbes 7800 valgusaasta kaugusel ja koos Messier 4ga on see Maale lähim kerasparv. Parves on umbes 400 000 tähte ning heade vaatlustingimustega on see nähtav ka palja silmaga. "Globular cluster NGC 6397". European Southern Observatory. Vaadatud 11. juuni 2019. "Hubble's view of dazzling globular cluster NGC 6397". ESA Hubble. Originaali arhiivikoopia seisuga 16. august 2018. Vaadatud 11. juuni 2019.
Beta Comae Berenices

Beta Comae Berenices (ka β Comae Berenices) on Berenike Juuste tähtkujus asuv peajada täht. See asub Maast umbes 29,95 valgusaasta kaugusel. Tähe nimes sisalduv kreeka täht beeta tähendab, et sel on tähtkuju suuruselt teine tähesuurus, kuid tegelikult on selle tähesuurus veidi suurem kui α Comae Berenices. Täht on Päikesele üsna sarnane, olles sellest veidi suurem ja suurema absoluutse tähesuurusega. Beta Comae Berenices on umbes 3 miljardit aastat vana ja seega Päikesest noorem. "Beta Comae Berenices". Universe Guide. Vaadatud 11. juuni 2019.
Rannaküla (Muhu)

Rannaküla (1977. aastani Ranna) on küla Saare maakonnas Muhu vallas. Eesti külade loend Maa-amet, vaadatud 21.11.2020. Statistikaameti statistika andmebaas, vaadatud 20.09.2024. Eesti haldus- ja asustusjaotuse klassifikaator, vaadatud 9.06.2014.
NGC 5824

NGC 5824 on Hundi tähtkujus asuv kerasparv, mis paikneb Kentauri tähtkuju läänepoolse piiri lähedal. Kerasparve avastasid väidetavalt James Dunlop, John Herschel ja E. E. Barnard. NGC 5824 asub Maast umbes 105 valgusaasta kaugusel. Parv on vaadeldav väiksemate teleskoopidega, kuid selle tuuma vaatlemiseks on vaja suurema avaga teleskoopi. "NGC 5824 in Lupus". AstroSurf. Vaadatud 11. juuni 2019. "Lupus". Universe Today. Vaadatud 11. juuni 2019.
Veonoot

Veonoot on kaldale, laevale või jääle väljaveetava kurnpüünise üldnimetus. Veonoot on suure pära ja harilikult kahe tiivaga veovõrk, mille tiibadel on pikad veoköied. Pära kujutab endast toestamata võrkkotti. Mõlemal pool pära on ühepikkused või eri pikkusega tiivad ja tiibade otsas veoköied, mis võimaldavad ujuvvahendil manööverdada enne püünise väljavõtmist. Esimesena veesatavat veoköit nimetatakse kannaköieks, viimasena veesatavat jooksuköieks. Tiivad on ühepikkused, kui mõlemad veoköied võetakse välja üheaegselt. Osadel nootadel on pära peaosaks trapetsikujulised võrgulina lõiked, mis moodustavad pärakoti küljed. Lõigete laiemad servad moodustavad pära suu, kitsamad põhja ehk timbu. Saagi väljavõtmisel vallandatakse timbunöör ning kalad lastakse tekkinud avausest kaldale või paati. Noodal lastakse esmalt sisse pära ja siis kahest paadist üheaegselt tiivad. Noodapärasse jäävad kalad tõstetakse väljatõmbamisel kahvaga väiksematesse paatidesse. Veonooda omapära seisneb selles, et tema võrksein peab ulatuma kogu kokkuvedamise ajal pinnast põhjani. Noot oli arvatavalt Eestis kasutusel juba kiviajal. 19. sajandil oli Eestis kasutusel nii lihtsaid kui keerulise ehitusega nootasid. Suured noodad (tiiva pikkus kuni 400 m ja kõrgus 5 m) valmistasid nootkonna liikmed, kes olid enamasti ühe küla mehed. Neile kuuluvatest osadest pandi noot kokku püügihooaja alguses, selle lõppedes igaüks oma osa koju tagasi. Veonooda definitsioon kehtivas kalapüügieeskirjas on – koosneb veoköitest, tiibadest, kerest ja pärast, mis kokku vedamisel kurnab läbi kogu veekihi ümberpiiratud alal. Veonooda alaliigid on kaldanoot ja pöördnoot. noot põhjanoot vähinatt liiv kuurits püüvõrk Eesti rahvakultuuri leksikon (2. trükk). 2000. Koostanud ja toimetanud Ants Viires. Eesti Entsüklopeediakirjastus. Lk 176 Eesti etnograafia sõnaraamat. 1995. Koostanud Arvi Ränk. Tallinn, AS Pakett trükikoda. Lk 80 Kalapüügieeskiri § 8.2.4 Noot, Eesti Rahva Muuseum Kurnpüünised
Miljacka jõgi

Miljacka (kirillitsas Миљацка) on Dinaari mäestikus asuv jõgi, mis läbib Bosnia ja Hertsegoviina pealinna Sarajevot ning suubub selle äärelinnas Bosna jõkke.